ming030890/wiki-yue-high-quality huggingface dataset:
我們遇見松花湖

我們遇見松花湖係2015年嘅中國電影，以抗戰為題材，何緯豐導演，黃百鳴監製，主角有姜潮、林家棟、陳靜、王梓軒同盛君，天馬影視文化控股有限公司投資兼發行，呢套戲重會係2015年9月嘅金雞百花獎做首映同開幕電影。

劇情
一對現代僆仔僆妹咁啱睇到屋企入面嘅解放鞋，好似文物噉保存得幾好。結果俾嗰兩位僆仔僆妹搵返噉嘅故仔：喺1930～1940年代，阿爺（龍浩）同阿嫲（柏合）喺後生嗰時拍咗拖，後因抗日戰爭爆發而失散咗。佢哋喺抗戰年代分別用自己嘅方式嚟抵抗外來侵略。雖然俾敵人打到懵盛盛噉，但兩位收尾因共同嘅理想信念同未失散嘅愛情而行埋一齊。
影片以愛情故事為主線，再結合東北民俗同滿族文人化、民族抗戰做背景嚟演繹經典。
我們的胡士托

《我們的胡士托》係C AllStar嘅第二張音樂專輯，2011年1月8號推出。
我們與金牌的距離

《我們與金牌的距離》（英文：On Your Mark）係香港MakerVille製作嘅運動真人騷節目，係2024巴黎奧運嘅前奏節目，由吳保錡、吳啟洋、陳安立同黃可盈主持，2024年6月17號到7月5號逢禮拜一到五23:00-23:30喺香港電視娛樂ViuTV播。節目內容係由藝人挑戰專業運動員擅長嘅項目。
摘下你的面具

《摘下你的面具》係由林紅光執導嘅中國刑事偵探電視劇，由陳忠貴、陳夢編劇，黃宥明、王彤羽、馬梓涵、張亞希、霍青、王萌黎、梁鳴、湯晶媚等主演。
摘星奇緣

《摘星奇緣》（Notting Hill）係套1999年上映嘅愛情電影，由羅渣米契執導，茱莉亞羅拔絲、曉格蘭主演。
摘要

摘要（英文：abstract）係指一段短短哋嘅字，用嚟大致上講吓一篇出版物（書或者學術文呀噉）嘅內容係乜，通常會擺喺啲人臨睇篇嘢嘅內容之前會睇嘅地方。
例如响英文學術文裏面，一篇文嘅摘要通常會係 150-200 字左右咁長，而且會擺响篇文嘅第一頁（臨睇啲內容之前會睇嘅地方）。
摘要好有用，可以幫摷文獻嘅人快速噉判斷一份文獻「係咪自己有興趣想詳細睇嘅嘢」。
摩亞定律

摩亞定律（英文：Moore's law）係有關電腦硬件嘅一條「定律」。根據呢條定律，一個密集嘅集成電路上面嘅電晶體嘅數量會大約每兩年就加倍（簡單講，電晶體數量愈多，啲硬件嘅運算能力就愈勁）。呢條定律係靠經驗觀察得到嘅。
喺 2020 年代初有研究者指出，電晶體就快縮到得返原子咁細粒，到咗極限，所以唔會再點樣變細。
摩亞機

摩亞機（Moore machine）係有限狀態機嘅一種，部機嘅輸出完全由部機嘅狀態話事。
從母

從母（粵拼：cung4 mou5；中古漢語拼音：zyung），係中古漢語聲母，屬齒音中嘅齒頭音，屬精組，係全濁聲母。

擬音
因爲大多數嘅漢語、域外方音、對音中，從母大多發/d͡z/，所以學界一致擬爲/d͡z/。

上古來源
大部分學者都認爲從母字來自上古音嘅/d͡z/音，呢個音喺上古音到中古音嘅演變好穩定。

喺粵語嘅演變
從母喺粵語清化，聲調派陽聲調，具體送氣規則各片粵語唔同，喺標準粵語，平聲送氣，對應嘅粵拼係c，仄聲唔送氣，對應嘅粵拼係z。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母，z聲母源自中古音嘅知、澄、從、章、莊、精、俟、邪、崇九母。
對於可以區分平捲脷嘅粵語，從母屬平脷音，如吳川話，從母發[tʰ]（吳川話嘅全濁聲母清化後一律送氣）。成個粵語，平捲分法係濟南型。

喺吳語嘅演變
從母喺吳語繼續係濁音，但歸入z。標準吳語分尖團音，從母屬尖音。

喺普通話嘅演變
從母喺普通話分洪細，唔分尖團，同標準粵語一樣平仄送氣。平聲送氣，洪音係c，細音係q，仄聲唔送氣，洪音係z，細音係j。

喺日文嘅演變
喺日文吳音，讀ざ行，漢音讀さ行。

喺韓文嘅演變
從母喺韓文清化，讀ㅈ。

喺越南文嘅演變
從母喺越南文轉爲t，聲調派陽聲調。
從江

從江係中國貴州黔東南下轄嘅一個縣，有3244平方公里咁大。
從沒這麼愛戀過

《從沒這麼愛戀過》係香港歌手許志安嘅唱片，喺1993年12月14日推出。
從四品

從四品係中國、朝鮮、越南、琉球等國家嘅古代官位嘅一個品秩，低過正四品，高過正五品。
從本能寺開始與信長統一天下

《從本能寺開始與信長統一天下》（臺版譯名，日文：本能寺から始める信長との天下統一，意思係「由本能寺開始同信長一齊嘅天下統一」）係常陸之介寬浩作嘅日本輕小說，由茨乃負責畫插圖。2019年8月起由Overlap旗下嘅Overlap文庫發行文庫版。漫畫版喺《月刊Comic電擊大王》2020年10月號開始連載。
從氏

從（粵拼：cung4）係唐人姓氏，喺《百家姓》裏頭排第271位。

名人
呢篇從氏係同姓氏有關嘅楔位文章，重未寫完嘅。麻煩你幫手充實佢。
從城大道

從城大道（粵拼：cung4 sing4 daai6 dou6，中國公路代碼：G355）係中國廣東廣州從化區嘅一條西北-東南走向公路。西北邊從城鰲大道東同旺城大道嘅交界開始，一直去到東南邊嘅環市東路（105國道嘅K2496+720標記位）為止。

敘述
全長19.8公里，闊42米，雙向6車道。

史
條路以前係往返廣州到從化、從化到韶關嘅公路路段之一。1998年，國家統一同規範化國道命名後，道路亦降級成省道，而原有嘅廣從路段同從韶路段改成去温泉、良口、呂田同埋韶關新豐嗰邊。2016年中，從化區人民政府為咗解決青雲路成日塞車問題而起咗從城大道高架橋，最後喺同年12月18號通車。2019年先至重新升級成國道，不過改成咗355國道嘅一部份。
從犯

從犯係罪犯之一，佢係有份犯罪，又主動參加，但唔係直接做。例如有犯走去打劫銀行，拎支槍指住職員，另一個犯就喺門外睇水，或者駕車喺出面接應。睇水、接應嘅犯，係協助打劫，但唔係直接打劫，所以叫從犯。
帕特爾

帕特爾（Vallabhbhai Patel；1875年10月31號—1950年12月15號）係印度政治人，印度獨立運動其中一位搞手，1947年到1950年做第1任印度副總理。
帕特里斯塔隆

帕特里斯塔隆（Patrice Talon，1958年5月1號—），係當今貝寧總統，2016年上任做到依家。
帕瑙

帕瑙係秘魯城鎮、帕奇特阿省嘅首府，位於該國中部瓦努科大區，處於瓦亞加河右岸，2007年人口3,710，居民主要用奇楚瓦語同西班牙語。
帕灣省

帕灣省（波斯文：د پروان ولايت‎）係中東國家阿富汗嘅卅四個省之一。
帕烏烏島

帕烏烏島係南太平洋所羅門群島羅素群島最大島，面積129平方公里。
帕特

亞福帕特（Arvo Pärt，IPA：ˈɑr̺vɔ ˈpær̺t，1935年9月11號—）係二十世紀愛沙尼亞作曲家，喺 Paide 出世。佢嘅作品包括 Kanon Pokajanen、De Profondis、Te Deum、Passio、Tabula Rasa 等，以合唱聖樂最為人所知。有人叫渠嘅風格做「神聖簡約主義」。

生平
「就喺愛沙尼亞，亞福嘅感覺同我地啲一模一樣[...] 我鍾意渠啲音樂，我鍾意渠嘅勇氣同天份。[...]渠同時代精神完全脱節，但係又咁鬼受歡迎，真係發人深省。渠啲音樂滿足人心深處嘅需要，同潮流一啲關係都無。 —Steve Reich
帕特七歲開始喺 Rakvere嘅音樂學校學音樂，十四五歲時開始作曲。渠喺（愛沙尼亞首府）塔林音樂學院同Heino Eller老師學音樂時，有人話渠：「似乎 fing 吓衫袖就有啲音符跌落來」。當時好少聽到蘇聯以外嘅音樂，只有幾餅水貨帶同埋樂譜。
帕特出生時愛沙尼亞重係獨立國，但自1940年，蘇聯喺莫洛托夫同德國里賓特洛甫簽互不侵犯條約後佔領咗渠五十一年，減三年德國佔領期。
帕特嘅創作大概可分成兩段時期。早期俾簫斯達高維契、普羅歌菲夫、巴托影嚮，屬於好嚴肅嘅新古典派。後期，佢用咗荀伯克嘅十二音列技法同埋序列主義，激嬲咗當時蘇聯啲當權者，結果亦證明行唔通。同佢寫傳個 Paul Hillier 話：
「……渠完全失落到覺得音樂最無用，連寫一粒音符嘅信心同意志都無。」
咁講法可能誇張咗啲，事關帕特係呢段時期譜寫咗渠部過渡性嘅第三交響曲。無論如何，呢度明顯係渠人生嘅難關。帕特嘅反應係：浸自己入早期音樂，番去歐洲音樂嘅根源。渠研習素樂，格利戈里素歌，同埋複調音樂喺文藝復興點樣出現。同時渠開始探索宗教，加入俄國東正教會。
此後帕特啲音樂徹底唔同曬。渠叫呢啲做tintinnabuli －好似鐘聲咁。呢啲音樂嘅特徵係簡單嘅和聲結構、好多無裝飾嘅單音同埋基本嘅三音和弦－－令人聯想鐘聲－－、節奏簡單而唔變。可見早期音樂嘅影響。另外，帕特係呢段時期譜咗好多教會斯拉夫語（Slavonic）同拉丁文聖樂。多數聽眾以呢啲後期音樂認識帕特。
1980年，渠搬咗過柏林住。
Manfred Eicher 喺1984年錄咗帕特 幾篇作品，歐西地區因而開始注意。
帕特曾經話過渠的音樂猶如光通過三棱鏡：每人理解音樂都唔同，夾埋好似成譜彩虹咁多種音樂體驗。
好幾齣戲，由1962年嘅"Väike motoroller"到2004年嘅 "Promised Land" 用過帕特啲音樂。
憶布列頓被Léos Carax用喺1991年嘅Les Amants du Pont-Neuf道，而被Michael Moore's喺 Fahrenheit 9/11用來襯托2001年9月11號紐約市嘅場面。Spiegel im Spiegel被 Mike Nichols用喺2001年嘅 Wit道、2003年爬山紀錄片Touching the Void 道、同Gus van Sant 2003年嘅 Gerry道，呢道亦用咗Für Alina。
帕特篇新作For Lennart，喺2006年4月2號愛沙尼亞總統Lennart Meri嘅葬禮道有奏。
帕盧

帕盧（Palu）係印尼中蘇拉威西嘅首府，人口有34萬。
新埔鎮

新埔鎮係臺灣新竹縣北部一個鎮，人口3萬幾，以生產稻米、柿同柿餅聞名，粄條係出名嘅客家菜。
新埔站

新埔站係臺灣苗栗縣通霄鎮嘅鐵路車站，由臺灣鐵路管理局海岸線用，係西部幹線同海岸線距離最近嘅車站，而家已被定為苗栗縣歷史建築。
新城電台

新城電台（全名：新城廣播有限公司，Metro Broadcast Corporation Limited）係香港一間商業廣播電台，喺1991年創辦，而家由長江和記實業旗下嘅長江實業同和記黃埔各持一半股權。
新城廣播有限公司目前營運三個頻道，分別同係新城財經台、新城知訊台、新城采訊台，曾經係全香港唯一同時提供AM、FM同數碼廣播嘅商營電台。
新城電台喺2016年9月12號決定向政府交還數碼聲音廣播牌照，並已經通知商務及經濟發展局，旗下三條數碼廣播頻道會按照牌照規定，繼續廣播到2016年10月12號，其中兩條頻道會同兩條FM頻道聯播，剩低嘅一條頻道會全日播放音樂，直至當局批准停止服務為止。
新城鄉

新城鄉係中華民國臺灣花蓮縣嘅一個鄉，面積約莫29平方公里，人口約莫2萬。
會戰

會戰（粵拼：wui6 zin3；英文：pitched battle）係一種戰役類型，由兩陣嘅陸軍（包括敵對雙方同埋友軍）集合兵力對打，係規模好大嘅戰役，會戰發生喺特定嘅時間同地點。

概要
會戰嘅爆發係要經過雙方準備嘅，所以啲散兵短兵相接，就唔叫會戰，因爲佢哋係偶然撞見先有嘅細規模戰鬥。同時會戰係要雙方揀個時間、地點打過，如果有一方來唔切備戰、被迫應戰噉都唔叫會戰，比如話一啲攻城戰。舉個例，英國內戰嘅第一場會戰係伊珠丘戰役（英文：Battle of Edgehill），呢場戰役就係保皇派同議會派集合兵力後打嘅激烈會戰。而會戰可以由最初嘅短兵相接發展而來，比如美國內戰嘅蓋茨堡之役，最初時就係兵家路窄，兩方指揮官決定退守敵對，最終演變成會戰。
一般來講，會戰嘅目的係要將對方全殲，最起碼要擊潰對方、打擊佢嘅有生力量，所以會戰嘅規模好大，亦好激烈，就近代以來軍制，打場會戰所需軍力去到軍以上。打會戰係要揀過地方，入面就有動機。一般來講打會戰唔會揀地形複雜嘅地方，因爲噉樣唔方便打場大仗，但係就好適合打遊擊戰。喺近代之前，會戰係相比遭遇戰、前哨戰緊要嘅大戰，不過隨住軍事思想、武器變化發展，會戰嘅意義、頻率已經降低。

史
喺出現近世嗰種可以調動一切資源嘅國家戰時體制之前，國家領導者使得嘅戰力好有限。因爲會戰嘅目的係要將敵手嘅軍力徹底擊滅，所以會戰係對戰爭形勢好大影響嘅戰役，有時甚至決定結局。既然戰力有限而會戰緊要，受制限戰爭思想影響，會戰時唔求完全消滅對手、片甲不留，達到想要嘅效果就好收，所以就算身處下風甚至劣勢都好，只要敵手未得逞、自己嘅有生力量重保得住，噉都算係贏咗場會戰。
19世紀之前，會戰喺指揮官心目中依然係好緊要嘅大戰，嗰陣時一般會戰浄打一日，時間唔長。不過之後出現國家戰時體制，於是兵力大增，武器亦先進過舊日，戰區亦大過過往。到一戰時，戰綫蔓延，結果會戰嘅時間明顯延長，甚至乎變成持久戰，不過當時重係習慣將大規模嘅戰役嗌做會戰。
到現代，戰爭更講求機動，而會戰呢種正面衝突嘅陣地戰相比無咁靈活，所以大規模嘅會戰越來越少見。
會昌中興

會昌中興係指大唐唐武宗李炎統治時期出現嘅小康。武宗喺佢在位嗰陣開始用李德裕為相。良相李德裕推行「政歸中書」政策，超級腐朽嘅大唐漸漸恢復元氣，專權嘅太監仇士良只好向武宗「告老還鄉」。

起用良相
唐文宗逝世，宦官仇士良擁立潁王李瀍為帝。李瀍封李德裕為相。李德裕執政之後，推行「政歸中書」政策。逼到仇士良唔可以唔落個政治舞台，向武宗「告老還鄉」。從始宦官失寵，直至李德裕俾宦官廢除。李德裕同武宗嘅勤政使唐朝恢復元氣，會昌中興起。

會昌滅佛
内文：會昌滅佛
請睇睇：三武一宗
唐武宗李炎信奉道教，全國正興起佛教，令武宗有咗滅佛嘅心。後來，宦官扶持武宗嘅阿叔李忱登上帝位，武宗怕自己帝位唔保，即刻下令追殺李忱，又下令滅佛，令李忱冇地方匿埋。呢件事史稱會昌滅法。

改寫遺詔
内文：馬元贄
請睇睇：大中之治、李忱
武宗希望長生不老，就喺各地蒐集仙丹。因此佢個身體一直衰退，喺會昌後期，他因煉丹而患上重病。太監馬元贄喺武宗昏迷嗰陣改寫遺詔，令李忱得以繼位。會昌六年，武宗病逝。會昌中興結束，大中之治開始。
會江站

會江站（粵拼：wui6 gong1 zaam6；英文：Huijiang Station），規劃嗰時叫官坑站（gun1 haang1 zaam6；Guankeng Station），係廣州地鐵2號綫嘅車站，喺2010年9月25號開始營運。呢個站喺番禺區石北工業路嘅地底，有2個出入口。

樓層
呢個站一共有地下兩層樓。地面係石北工業路同地鐵出入口，地下1樓係2號綫嘅站廳，地下二樓係2號綫嘅月台。
地下一樓
站廳
售票機、客服中心、車站商店、車站警務室

站廳
會江站嘅西邊同南北兩邊係人行隧道，喺嗮免費區入面。而收費區喺站廳嘅東邊，入面有好多部扶手電梯同樓梯以及專用電梯往返月台。

商鋪同自助服務
會江站入面淨係有自助服務，例如有自動販賣機、自動影相機。重有好易機嚟搞羊城通充值，交水電費同交通罰錢呢啲服務。

月台
呢個站有1個島式月台，喺石北工業路嘅地底。
月台全景（去嘉禾望崗嗰邊，喺2015年3月影）

出入口
會江站冚唪唥嘅出入口A出入口A出入口 C出入口C出入口
呢個站有兩個出入口。

利用狀況
呢個站靠近大石西邊，出邊啲巴士站可以到石壁或大石等地，所以好多大石城同附近村落返放工同返放學啲人會喺呢個站出站坐巴士返大石嗰邊，其他時間冇乜人坐車。
另外，呢個站隔籬重有廣州鱷魚公園，放假或週末有好多人會喺呢個站轉巴士過去。
會戰街道

會戰街道（粵拼：wui6 zin3 gaai1 dou6）係中國黑龍江大慶薩爾圖嘅街道，位於會戰大街86號，喺1980年成立。喺基層政區改革後，2013年街道轉爲社區，原先下轄嘅社區轉爲居委會，其中多彩社區畀過友誼街道。而家轄區面積20.64km²，有居民13942戶、33573人，有155棟住樓，劃成97個網格。
「會戰」呢個名出自當年大慶石油會戰。喺大慶油田開發前，中國嘅石油比較依賴入口，而發現咗呢個油田之後，改變咗呢個局面。而爲咗開發佢，專門發動咗場「石油會戰」，卒之搞成咗，於是呢條街道起名做「會戰」紀念呢件事。

政區
原先會戰街道轄6個社區，而家嘅會戰社區轄5個居委會。
原先嘅社區：站前、興貿、多彩、會戰、團結、利民苑
而家嘅居委會：站前、興貿、利民苑、團結、會戰
會所

會所（英文：Club），音譯叫俱樂部，係畀一班人或有某種相同興趣嘅人聚埋一齊，進行社會交際、文化娛樂等活動嘅場地。
只接待指定人士或會員、閒人免進嘅會所，就稱為私人會所。
會昌

會昌係中國江西贛州一個縣，總面積2722平方公里，人口43萬。
室蘭工業大學

室蘭工業大學（日文：室蘭工業大学／むろらんこうぎょうだいがく）係喺日本北海道室蘭嘅國立大學，1949年創校。
宦官

宦官，亦尊稱公公，係古代一種男性職位，主要係幫皇室做打雜，由於怕佢哋會淫亂後宮，所以絕大多數都會閹咗。喺清朝之後，又叫太監。
宦氏

宦（粵拼：waan6）係唐人姓氏，喺《百家姓》裏頭排第333位，依家經已冇乜人用。
呢篇宦氏係同姓氏有關嘅楔位文章，重未寫完嘅。麻煩你幫手充實佢。
宦海奇官

《宦海奇官》（英文：Noblesse Oblige），前名《官場浮世繪》，係香港無綫電視製作嘅清裝官場電視劇，由馬國明、楊怡、陳山聰同袁偉豪領銜主演，監製李添勝。呢套劇用大清康熙年間嘅貪官做主題。
宮

宮，君主起居，以及打理朝政、接待使節嘅地方，有如一城，所以又叫宮城。內有唔同殿、閣、苑、池。皇帝用就叫皇宮。若然國行共和制，宮亦可以係總統處理國政嘅地方。
宥勝

宥勝，原名王宥勝，舊名王郁翔，係臺灣男藝人，喺新北市立永平高級中學同埋國立中央大學財務金融學系畢業。曾經喺2006至2007年間到澳洲打工度假，完成騎單車橫越澳洲沙漠，並參加2008年澳大利亞商工辦事處主辦嘅「秀出您眼中的澳洲」攝影比賽，以「不朽」作品獲得第三名。
招積

招積（Haughtiness），又叫沙塵、牙擦，係指一個人對自己嘅能力同地位誇大同炫耀，狂妄自大，同謙虛相對。
招財貓

招財貓（日文：招き猫）係源自日本嘅一種裝飾，成一隻向住人招手嘅貓貓噉嘅形狀。
招祥麒

招祥麒，香港親中派政治人物兼教育界人士。陳樹渠紀念中學校長。

政治立場
佢嘅政治立場係親中派。支持並歌頌北京未經諮詢或香港人同意，強行訂立嘅《港版國安法》，並要求老師喺有關問題加強培訓。

選舉經歷
喺2021年9月，佢以「教育專業聯盟」名義參選選舉委員會界別分組選舉，當選成為香港特别行政區選舉委員會教育界委員。之後佢喺李家超無提政綱嘅情況下，有份提名李家超參與2022年香港行政長官選舉。

家庭
招彥燾係佢個仔。
招聘時間

招聘時間（英文：Time to hire）係指由招聘程序開始到最後請到一個新員工所需嘅時間。呢個時間指標通常用嚟評估招聘過程嘅效率同速度係一個用來評估企業係人力資源方面忌指標，企業可以用渠來做關鍵績效指標（KPI）。

計算方法
招聘時間嘅計算通常會包括以下步驟：
開始日期：招聘程序開始嘅日期，例如發佈招聘廣告或開始收集應徵者資料嘅日期。
結束日期：成功聘用新員工嘅日期，即確定新員工接受職位嘅日期。
計算時間：計算開始日期同結束日期之間嘅天數或工作天數。

工用
招聘時間可以幫助企業評估招聘過程嘅效率同效果。如果招聘時間時間太長，可能表示招聘過程有問題，例如係繁瑣嘅面試程序、緩慢嘅審核程序或拖延嘅決策噉。而短嘅招聘時間可以表示招聘程序效率高，可以快速吸納合適嘅人才，減少職位空缺時間。
企業可以定期監測招聘時間，同埋分析影響招聘時間嘅因素，從而優化招聘流程，提高招聘效率同吸引優秀人才。

減少招聘時間
有幾個方法可以幫助減少招聘時間，提高招聘效率：
優化招聘流程：檢視現有忌招聘流程，尋找可以簡化、加快忌步驟。例如，簡化面試程序、減少文件簽署時間，或者使用線上測試同評估工具來篩選候選人。
提前準備：嚮開始招聘之前，確保招聘團隊準備充足：包括確定職位要求、編寫職位描述、準備面試問題噉。有一個明確忌招聘計劃同時間表，可以幫助順利進行招聘流程。
使用科技工具：利用招聘管理系統、線上招聘平台同人才管理軟件呢類科技工具，可以將部分招聘流程自動化，譬如簡歷篩選、面試安排同跟進噉，就可以節省時間，提高效率。
改進溝通同協作：確保招聘團隊內部有效溝通同協作，以便嚮招聘過程中能夠快速傳遞信息、共享評估結果同快速決策。利用協作工具同通訊應用程序可以促進即時溝通和協作。
建立人才庫：建立一個儲存優秀候選人資料忌人才庫，咁樣當有職位空缺嗰陣，可以好快咁揀合適忌人選。咁樣可以慳返招聘過程中揾同吸引候選人忌時間。
吸引暫時未尋找工作忌求職者（passively job seeker）：除咗主動去揾求職者，亦要開拓吸引嗰啲暫時未揾嘢做忌求職者。企業可以喺職位網站度提供吸引人忌公司資訊、薪酬福利或者發佈吸引人忌內容。
招股上市

招股上市，有時就咁叫招股或者上市，或者公開招股、掛牌上市、新股上市，係一間私人公司第一次將股票賣畀公眾。呢類招股通常係間規模唔係咁大嘅新公司，要籌多啲錢來發展，即係上市集資或招股集資。有時大私人公司想轉為畀公眾賣買，都會招股上市。招股上市亦都叫首次公開招股，來自英文Initial Public Offering，縮寫係IPO。
依類股票通常叫做新股。因為新股會上去股票市場買賣，呢個動作就叫掛牌(listing)。公眾認購嘅股數，有時多個發行股數，要抽籤決定，所以認購嘅行為又叫抽新股。
發行商會搵包銷商幫手搞上市，等佢估睇下發邊種股，係普通股定優先股，同埋定發行價同發行日期。
買新股係種高風險嘅投資。個別投資者係好難做計首日掛牌同之後有乜事，因為實在無乜往績。呢煩公司亦都響成長嘅過渡期，好難預計未來嘅價值。

上市原因
當一間公司股票響市場掛牌，多數都會發新股，咁樣就有額外資本收入。一般買賣股票，錢喺投資者間通手。而投資者出來買新股，錢係入咗公司袋。所以，招股可以為公司帶來大筆錢去畀公司發展。公司唔使再畀返錢出來，不過新股東就有權分享公司嘅利潤。
發新股嘅同時，原有股東嘅佔公司股份嘅比例會降低，之不過，舊股東期望呢筆錢可以令到佢嘅股票更加有價值。
上市集資比其他集資方法嘅好處係，間公司唔使揹債又有大筆錢擴充，而佢亦唔使同個別投資者傾偈。所以好多公司都想上市。
招財童子誕

招財童子誕，減筆寫做招財童子𧩙、招財童子旦，係招財童子嘅寶誕。寶誕響正月二十。
招財魚

招財魚（學名：Osphronemus goramy），係鱸形目絲足鱸科動物，係種主要分佈東南亞嘅魚，主要當做觀賞魚。
招穰

招穰（英文：Summer Chiu，2002年6月13號—）係香港無綫電視細路煮嘢食比賽節目《我係小廚神》第一輯嘅冠軍。
招聘

招聘又叫請人、招工，係指一個組織嘗試搵人返嚟幫佢哋做嘢，常用方法有喺多人嘅地方點告示話俾人知自己招緊人（招聘廣告）。
招積打保齡

《招積打保齡》係套澳洲電影，喺2002年上畫。
新千惠子

新千惠子，係日本嘅一個女藝人同埋配音員。
新北投站

新北投站係臺北捷運淡水信義線嘅一個車站。
新北投支線

新北投支線係臺北捷運淡水信義線嘅支線，長1.2公里，2個站。
新北界

新北界（Nearctic realm）係地球上嘅一個地區。
新北產業園區站

新北產業園區站係桃園捷運機場線、臺北捷運環狀線嘅一個車站。
新千歲機場

新千歲機場（粵拼：san1 cin1 seoi3 gei1 coeng4，日文：新千歳空港）係喺日本千歲市同苫小牧市嘅一個機場，喺1988起好。
情報機構

情報機構（intelligence agency）係指負責搜集同分析資訊嚟支援執法、國家安全同軍事等作業嘅政府機構。
情場妙女郎

《情場妙女郎》係1993年香港電視廣播有限公司播嘅一套單元劇，由吳君如做女主角，每集都會邀請一位嘉賓同吳君如進行對話訪問，其中包括藍潔瑛、毛舜筠、梅艷芳，曾華倩等。
情俠情仇

大賊蓋雄彪搵馬展鵬幫手，向鏢頭秦明尋仇。雄彪殺咗秦明無辜嘅老婆，展鵬勸佢唔聽，重俾雄彪殺埋。秦明個女兒秦少華幫阿爸護送鏢銀，途中遇到情俠馬雲龍，兩個鬥氣之下竟然情愫暗生。雄彪同個女素貞為咗投靠黑風堡，就劫走咗少華嘅鏢銀，少華追尋鏢銀，俾雄個女素貞打傷重捉埋。雲龍去救少華，利用素貞對佢嘅情意偷解藥。金鏢霸秦明趕到，雲龍誤信雄彪講，以為阿爸展鵬係秦明殺嘅，就同秦明大打出手，少華為咗秦明，放暗器打傷雲龍。素貞為咗救雲龍，於是講出當日雄彪殺展華同少華阿媽嘅真相。雲華、少龍冰釋誤會，聯同其他俠士殲滅咗黑風堡班大賊。
情人節咭

情人節咭係情人節時用嘅賀咭，通常會畫同情人節有關嘅公仔同祝賀說話。
情人節

情人節（英文：Valentine's Day）係一個起源於西方嘅節日，喺每年公曆2月14號。呢一日，有啲人會送禮物畀情人或心儀嘅人，例如會送朱古力、賀咭或者花等，表達心意。
情人節大屠殺

情人節大屠殺（英文：Saint Valentine's Day massacre）係發生響1929年西洋情人節喺美國芝加哥嘅一單謀殺案，有七名幫派份子俾人集體槍殺，到依家重未破案。
尹致旺

尹致旺（1895年2月17號—1982年12月21號），字聖雲、號南圃、日文名伊東致旺，係韓國軍醫官、婦產科醫師、敎育者。獨立運動者同政治人尹致昊嘅異母細佬。喺漢城府出世。
佢喺韓國戰爭做過軍醫官，培育後輩。
尹英烈

尹英烈（韓文：윤영렬，1854年4月15號—1939年11月8號），字白熊，號蓮龜·敬齎，本貫海平尹氏，係朝鮮王朝武臣及軍人，政治人。佢係舊韓末武臣兼政治人尹雄烈嘅細佬同埋獨立運動家兼思想家尹致昊個阿叔。
佢有九個仔三個女，大仔尹致旿係醫學者尹日善阿爸，第二仔尹致昭個大仔尹潽善係第4任大韓民國總統。第六仔尹致暎係韓國首任內務部長同第13任首爾特別市長。
尹致昊

尹致昊（粵拼：wan5 zi3 hou6，韓文：윤치호；1864年12月26號—1945年12月8號），字聖欽（sing3 jam1），號佐翁（zo3 jung1）係韓國獨立運動者、政治人同教育家，喺忠清南道牙山出世。佢係第4任大韓民國總統尹潽善嘅叔輩，亦係韓國國歌愛國歌嘅填詞人。
佢喺美國留學後返國。1896至1898年參與民權運動。日本侵略朝鮮之後，朝鮮獨立愛國活動展開，但佢覺得朝鮮人民嘅欺詐、欺騙、虛偽、偽善、污穢令佢好失望，而變成消極嘅親日派。之後佢參與朝鮮基督教監理宗宣敎傳播活動。1945年日本戰敗之後，佢因為自己嘅親日行為受到譴責，收尾自殺，享年八十一。
尹蓁晞

尹蓁晞（原名尹曉蓁，英文：Yumi Wan，1987年9月24號—）係香港模特兒同電影演員。
尹蓁晞喺香港出世，身高170厘米，體重49公斤，三圍33B-23-34，新法書院中五畢業。2001年開始模特兒生涯。後來拍埋電影，佢第一部參演嘅電影係《愛情故事 (2009年電影)》。

演出
呢個表唔完整，歡迎加料。
尹賞

尹賞係涼州天水冀縣（家下甘肅甘谷東南）人，本來係曹魏天水主簿，227年天水之戰之後，同姜維、梁虔、梁緒一齊投降蜀漢。
尹義桑

尹義桑（韓文：윤일상；英文：Yoon Il-sang；1974年2月21號—），係韓國詞曲作家同音樂製作人。佢喺慶熙大學畢業。
尹致暎

尹致暎（韓文：윤치영，1898年2月10號—1996年2月9號），字子能（자능）、號東山（동산），係大韓民國獨立運動家、學者同政治人。佢係政治人兼敎育家尹致昊從弟、第4任大韓民國總統尹潽善阿爸尹致昭嘅異母細佬。第1至第3任大韓民國總統李承晚嘅秘書，最親密嘅家臣。
尹致暎係第1、2、3、6任韓國國會議員，1948年做第1任內務部長，1963年至1966年做漢城市長。
尹詩沛

尹詩沛（英文：Nicole Wan，1990年9月17號—）係香港無綫電視部頭合約女藝員，2010年入行。

簡歷
尹詩沛先後讀過美國國際學校同協同國際學校，完成高中課程之後報讀於第24期無綫電視藝員訓練班，2010年做咗基本藝人合約藝員。
尹詩沛加入無綫早期主要演出電視劇閒角，亦有參與綜藝節目，比較出名嘅演出包括2010年遊戲節目《華麗明星賽》做過「Star Ladies」，同埋2015年清談節目《今晚睇李》做過「Palwerful Band」和音。劇集方面，代表作有2019年《金宵大廈》嘅舞女「芳芳」，同埋2020年《十八年後的終極告白》嘅豬肉婆「趙玉娣」。
木衞四十五

木衞四十五（Helike）係木星嘅其中一粒衞星，平均直徑約莫4公里，響2003年發現。
木衞四十一

木衞四十一（Aoede）係木星嘅其中一粒衞星，平均直徑約莫4公里，響2003年發現。
木衞四十八

木衞四十八（Cyllene）係木星嘅其中一粒衞星，平均直徑約莫2公里，響2003年發現。
木衞四十

木衞四十（Mneme）係木星嘅其中一粒衞星，平均直徑約莫2公里，響2003年發現。
木衞四十七

木衞四十七（Eukelade）係木星嘅其中一粒衞星，平均直徑約莫4公里，響2003年發現。
木衞四十三

木衞四十三（Arche）係木星嘅其中一粒衞星，平均直徑約莫3公里，響2002年發現。
木衞四十九

木衞四十九（Kore）係木星嘅其中一粒衞星，平均直徑約莫2公里，響2003年發現。
木衞四十二

木衞四十二（Thelxinoe）係木星嘅其中一粒衞星，平均直徑約莫2公里，響2003年發現。
木衞四十六

木衞四十六（Carpo）係木星嘅其中一粒衞星，平均直徑約莫3公里，響2003年發現。
木衞四十四

木衞四十四（Kallichore）係木星嘅其中一粒衞星，平均直徑約莫2公里，響2003年發現。
李鴻彥

李鴻彥，香港前新聞主播，跨媒體傳媒人。曾經做過NOW新聞主播，喺關鍵評論網、眾新聞等媒體寫文。
佢有時會使用社交媒體大數據分析民情做報導，例如喺2020年7月，政府剝奪12名民主派人士參與原定同年9月立法會選舉嘅參選資格嗰陣，佢就引述社交媒體數據分析，指事件令民怨急升。
李鵬

李鵬（Li Peng；1928年10月20號—2019年7月22號）係周恩來養仔，因六四事件發布戒嚴令而舉世聞名。佢曾經喺1987年到1998年年間，做過中華人民共和國嘅第四任國務院總理，權力頂峰時，政治局排第二，緊貼中共中央總書記江澤民之後。1998年兩屆總理任期滿咗，轉做全國人民代表大會常務委員會委員長，主持最高權力機關嘅工作，不過佢做委員長時，經常強調全國人大要服從黨嘅領導，令人啼笑皆非。

評價
德國之聲評價佢係「名望最低嘅中國總理」，睇李鵬喺處理六四事件中嘅態度、推動三峽工程嘅行為同佢家族嘅腐敗傳聞頗具爭議，負面評價較多。
「六四事件」後一段時間，幾個喺美國加州洛杉磯附近嘅中國留學生作《李鵬落台嵌字詩》，表達對佢不滿嘅心情。
前中共中央總書記趙紫陽喺《國家監犯》中評價李鵬係「死硬分子」，喺學潮中為咗自己嘅四二六社論唔被否定而令本來可以和平解決嘅學潮要以暴力收科。 《國家監犯》中記載「（鄧小平）喺聽咗李鵬等嘅匯報之後，同意將學潮定性為『反黨反社會主義嘅動亂』，提出『快刀斬亂麻』加以解決。」，趙回憶錄中直言李鵬同佢手下「阻撓、抗拒同破壞趙紫陽化解對峙緊張嘅努力。」
西班牙最高法院於2013年11月19號對李鵬、中共前總書記江澤民、前中共中央政法委員會書記喬石等其他4個前中國領導人發出逮捕令，並指控5人涉嫌喺中國對西藏進行鎮壓罪行。
李鴻章

李鴻章（1823年2月15號—1901年11月7號），字子黻、漸甫，號少荃、儀叟，謚文忠，安徽合肥人。係參與擊敗太平天國同埋捻軍嘅大清臣子。
李鳳英

李鳳英，SBS，BBS，MBE，JP（LI Fung-ying；1950年12月2號—），係香港立法會勞工界功能界別前議員，係港九勞工社團聯會繼李啟明之後喺立法會嘅代表。
佢曾經係港九勞工社團聯會嘅第三副主席。
李鴻杰

李鴻杰（英文：Bruce Li，1955年1月15號—）係香港演員，做過無綫電視同香港電視網絡藝員。佢響1980年代係出名排舞師，幫過無綫搞舞蹈編排，又幫過一啲當紅嘅歌星好似梅艷芳排過舞。佢之後轉咗去幕前做電視劇藝員，拍過唔少電視劇，係有一定資歷嘅綠葉演員。比較出名嘅演出包括1997年《天龍八部》嘅段延慶，同埋2012年《On Call 36小時》嘅洪國偉。佢喺黃大仙長大同埋喺格致英文書院度讀書。讀書嗰陣已經係學校舞蹈組嘅活躍分子。

演出
呢個表唔完整，歡迎加料。
李鴻生

李鴻生，香港親中派政治人，香港再出發大聯盟發起人之一。
打底褲

打底褲係種覆蓋面大於底褲，唔透視嘅緊身褲，用途包括防止走光同保暖。
打小人

打小人係一種香港、廣東民間流行嘅巫術儀祀，希望咁樣可以趕走同報復所謂「小人」。最多人打小人會響驚蟄，而香港最多人打小人嘅地方係「鵝頸橋」（堅拿道天橋底）。

儀式
打小人發源自道教儀式祭白虎，後嚟發展成響銅鑼灣橋底請打手打小人。另有講法係以響白虎面前打小人嚟鎮壓或噬食小人。成個儀式有八個部分：
奉神
稟告
打小人
祭白虎
化解
祈福
進寶
打杯(筊)
打尖

打尖（daa2 zim1），又叫尖隊（zim1 deoi2），係指排緊隊嗰陣有人失驚無神走入嚟條隊入面，霸住咗原本排緊隊嘅人個位。喺某啲文化嚟講，打尖係一種唔守秩序嘅行為，可能會激嬲排緊隊嘅人。打尖嘅原因通常係為咗攞着數，又或者太過自私而引起嘅。
打擊清洗黑錢財務行動特別組織

打擊清洗黑錢財務行動特別組織（法文：Groupe d'action financière，英文：Financial Action Task Force on Money Laundering）係一個跨政府組織，喺1989年成立，成立目的係制定同埋促進各國同埋國際有關打擊洗黑錢同埋恐怖份子籌資活動嘅政策。呢個組織公佈咗40項打擊洗黑錢嘅建議，同埋9項打擊恐怖份子籌資活動嘅特別建議。直至2005年9月底，呢個組織嘅成員包括全球31個主要金融中心同埋兩個區域組織嘅代表。
打工唔捱世界

《打工唔捱世界》（英文：All Work No Pay Holidays - Northern Europe）係香港電視廣播有限公司嘅真人騷節目，屬《反斗紅星冇暑假》系列三套節目嘅第三套，亦係《打工捱世界》嘅姊妹篇，由黃翠如做主持，去北歐體驗唔同工作。節目喺2016年7月11號到7月15號香港時間禮拜一到五22:30到23:00喺翡翠台播。
打工仔

打工仔（日文：サラリーマン，英文：Salaryman, Salaried Man，又叫上班族）指喺某企業返工嘅受薪階級人士，亦泛指喺社會度做嘢但係未退休嘅人。一般可以分做白領同埋藍領。
打招呼

打招呼係問候說話嘅一種，只限於見面時用。打招呼唔限於講話，可以包括姿態。打招呼係因唔同嘅環境，情況，社會階級以有出入。
廣東人見人打招呼會隨便講啲打招呼對象可能做緊嘅嘢，「晨運呀」、「去街呀」、「買餸呀」、「得閒飲茶」。

招呼
早晨
晚安 — 瞓覺前。
食咗飯未 — 傳統啲嘅。
Hello
喂
Hi
你好
點呀
叫佢個稱號，如：乜嘢生，阿邊個
亦有人用粗口向對方打招呼，睇粗口。
杰維斯海灣

杰維斯海灣（或者叫杰維斯灣，英文：Jervis Bay）係澳洲大陸東南部一個海灣，部分區域屬於新南威爾士州邵黑文市，其餘嘅喺杰維斯海灣領地入邊。
杰威爾音樂

杰威爾音樂有限公司（JVR Music International Ltd.）於2007年4月1號喺臺北市松山區長春路451號11樓成立，由音樂人周杰倫（Jay）、填詞人方文山（Vincent）同前阿爾發音樂總經理楊峻榮（JR）合辦。杰威爾音樂旗下歌手唱片均由台灣索尼音樂娛樂（Sony Music）代理發行。
東·南歐潮什麼

《東·南歐潮什麼》（英文：Hipster Tour - Eastern & Southern Europe）係香港無綫電視嘅遊埠節目，由梁芷珮做主持，亦係佢嘅「潮什麼系列」第10輯作品，喺香港時間2022年5月30號到6月8號逢禮拜一到三22:30到23:15喺翡翠台播。呢個節目會介紹東歐同南歐多國（包括克羅地亞、波斯尼亞、黑山）嘅新潮嘢。
呢個節目播映時段本嚟播嘅《日日媽媽聲》 （‎第二輯）因為頭一個禮拜收視唔好而被調到禮拜日播，所以臨時決定調動咗呢個節目出街。
東久邇宮

東久邇宮（日文：ひがしくにのみやHigashikuni no miya）係日本舊時一個宮家，由東久邇宮稔彥王響1906年設立。1947年，響駐日盟軍總司令指示底下，東久邇宮全家皇籍脫離。而東久邇宮係當時11個皇籍脫離嘅宮家入面，知名度同埋影響力最高個嗰宮家。

東久邇家
即東久邇宮皇籍脫離之後新起嘅，但嗰時開始已經唔係皇室成員，淨係得個名。
第一代：東久邇稔彥（即東久邇宮稔彥王）
第二代：東久邇信彥
第三代（現任）：東久邇征彥

影響力
東久邇宮之所以會係當時11個皇籍脫離嘅宮家入面，知名度同埋影響力最高個個宮家（其次係竹田宮），唔單止因為東久邇宮稔彥王做過首相，仲係因為東久邇宮比起其他宮家，更加近當代天皇血統（因為稔彥王娶咗明治天皇第九個女聰子內親王，而盛厚王就娶咗昭和天皇個大女成子內親王）。而依家日本皇室有好大問題：淨係得悠仁一個男性後代。如果悠仁有乜嘢冬瓜豆腐，咁天皇一位就冇人可以繼承，而東久邇宮又係最近當代天皇血統嘅一個宮家，所以近年有好多人開始要求恢復東久邇宮嘅皇室成員身份，為日本皇室繼承問題留返一條後路。
東

東（粵拼：dung1），或者叫東方，係指南同北中間嘅方向，同西相反。而正東係正南同正北正中間嘅方位，正東同正南或正北垂直，符號E，來自英文East。用真方位角表示，係090度，符號090°，用羅經方位角，係N90°E或者S90°E。
東相反方向係西。正東相反就係正西。
家下嘅地圖，東便通響右邊。

引伸
東方，可指方向，亦指亞洲嘅國家地方。
太陽響東方升起（事實上太陽甚少響正東方升起）。
中國風口號：「東方，太陽，神采飛揚。」
「東」亦係廣東麻雀一種牌嘅名。
做東，或者東道主，指請客嗰個人，暗示畀錢嗰個。
杯麪

杯麪係用杯狀嘅耐熱防水容器裝住已經過乾燥處理嘅即食麪，只需要加入熱水焗三分鐘就食得，唔使煮。
杯麪嘅麪種類廣泛，有日式嘅拉麪、烏冬，中式嘅米粉、伊麪，近年亦有意大利粉等種類，通常亦有少量經乾燥處理嘅配料好似肉、蝦同菜。
杯狀嘅耐熱防水容器通常用聚苯乙烯（發泡膠）或經防水耐熱處理嘅紙做材料。除杯型容器外，亦有一啲用碗型嘅容器，叫做碗麪。

史
杯麪由日本日清食品公司發明，1971年9月18號喺日本上市，最原始品種係Cup Noodles，賣100日圓（0.25美元），係當時袋裝即食麪售價嘅3倍以上，並用發泡聚苯乙烯做容器。
杯麵試賣期間喺球場同馬場等地點銷售，因價錢太貴而唔受歡迎，最後淨係可以喺啲必須夜間值勤嘅單位例如消防隊同日本自衛隊販賣。為求打開市場，安藤百福喺東京市區同三越百貨公司合作促銷，創下4個鐘頭賣出兩萬份嘅紀錄，先奠定日本人接受杯麪嘅基礎。由於杯麪走高價路線，所以配料包括冷凍乾燥法製成嘅乾燥蝦，同時亦改用叉做餐具。東京街頭促銷讓杯麪喺關東得以立足。1972年2月日本發生赤軍連脅持人質同警察對抗嘅淺間山莊事件。由於警察食杯麪醫肚嘅鏡頭上咗電視現場轉播，杯麪因此一炮而紅。
杰倫

《杰倫》（又叫Jay）係台灣唱作歌手周杰倫嘅第一張大碟，由台灣博德曼音樂於2000年11月6號發行。主打歌《可愛女人》由徐若瑄填詞，喺HitFM聯播網2000年度百首單曲位列74名。呢張唱片獲得台灣第12屆金曲獎頒獎典禮「最佳流行音樂演唱專輯」獎，以及由國際唱片業協會香港會頒發嘅2001年度香港唱片銷量大獎頒獎典禮十大銷量國語唱片等殊榮，其中《反方向的鐘》係日劇《魔影紫光》嘅主題曲。
春夏仁美

春夏仁美，係日本嘅一個女藝人同埋配音員。
春夏

春夏（Jessie Li，1992年12月5號—），原名李俊杰，係中國女演員兼模特兒，雲南昆明出世。佢憑2015年港產片《踏血尋梅》嘅角色王佳梅，攞到香港電影評論學會大獎同埋香港電影導演會年度大獎「最佳女演員」獎項，亦攞到香港電影金像獎「最佳女主角」獎項。
春分

春分係廿四節氣中嘅第四個，響陽曆3月20號或者3月21號，亦即係太陽響黃經0°嗰日。
春分點

春分點係太陽沿黃道運行由南向北穿越赤道嗰陣嘅交點，係黃道同赤道兩個交點嘅其中一個。
春到人間

《春到人間》係香港光藝製片公司喺1963年嘅一部粵語愛情喜劇，由楊天成原著改篇，吳回執導，謝賢、周驄、江雪、嘉玲主演。

情節
洋行經紀吳立品（謝賢 飾）為人好高鶩遠，每次走投無路就搵表哥李成仁（周驄 飾）過橋，又將女性朋友伍紀鳳（江雪 飾）當大後備。吳立品一心想追有錢女張英（夏慧 飾），諗住可以夫憑妻貴，點知佢當錯咗窮看護張櫻（嘉玲 飾）做有錢女。
春名風花

春名風花 ，係日本嘅一個女演員。

拍過嘅作品一覽
呢個表唔完整，歡迎加料。
春園街

春園街（英文：Spring Garden Lane）係香港灣仔一條馬路，由堅尼地道開始，去到莊士敦道。街名係嚟自舊時有個泉水花園。
故鄉山川

《故鄉山川》係由李健填詞、作曲同演唱，譚伊哲編曲。呢隻歌收錄喺《音樂傲骨》專輯入面。

簡介
呢隻歌係講緊一個異鄉旅人對故鄉嘅思念。2011年，李健憑住呢隻歌喺第十一屆音樂風雲榜攞咗內地最佳填詞同作曲獎。2015年，李健喺湖南衛視《我是歌手3》總決賽第二輪演唱，並攞到嗰集觀眾票選第二名。
故障

故障（粵拼：gu3 zoeng3；英文：fault），粵語好多時叫壞機，喺工程學上係指一個系統或者設備出現異常嘅情況，而呢種情況可能會引致失敗。
效度

效度（粵拼：haau6 dou6；英文：validity）係評估一個量度方法有幾好嘅指標，指個方法有幾量度到佢理應要量度嗰樣嘢。

指標
睇埋：統計學、量度同效度量表
一個有效嘅量度方法真係量度緊研究者想佢量度嗰個變數；例如如果一個方法信度高、但效度低，就表示個量度方法能夠準確噉量度某個變數，但佢所量度嗰個變數並唔係研究者想佢量度嗰個。常用嘅效度指標有以下呢啲：
建構效度：指一個概念嘅量度有幾合乎理論上嘅定義；例如理論上，智商測驗係量度智能嘅，而智能理論一般認為，智能包含一個個體解難嘅能力，所以一個智商測驗理應會考驗受試者嘅解難能力；建構效度嘅評估一般都係比較理論化嘅。
效標效度：通常用嚟評估心理測驗嘅效度嘅一個指標，指個測驗嘅分數同俾人認為代表要量度嗰個變數有幾強相關；例如一個設計嚟量度一個人有幾外向嘅心理測驗，研究者搵咗班受試者返實驗室做個測驗，知道每位受試者嘅分數，然後喺實驗室入面觀察每位受試者有幾常主動同人講嘢或者互動（呢啲行為反映外向程度），再做一個相關嘅分析，睇吓測驗分數係咪真係同受試者做外向行為嘅次數有正相關。
分歧效度：指一個量度方法有幾「唔量度到理應唔啦更嘅變數」；例如一個智商測驗理應係量度緊智商，而唔係身高，如果一個一個智商測驗入面其中一條題目同個人嘅身高有正相關而且同身高嘅相關強過同其餘題目嘅相關，噉就似乎表示呢條題目量度身高多過量度智商，分歧效度低。
內容效度：指一個量度方法有幾能夠涵蓋嗮佢要量度嗰樣嘢嘅各個方面；例如智能一般包括邏輯同語言等多種嘅認知能力，所以一個理想嘅智商測驗理應要量度嗮以上嘅各種認知能力。
聚合效度：指一個量度方法有冇同一啲理論上同佢有相關嘅嘢有預期中嘅相關；例如智能理論上會同時影響一個人嘅邏輯能力同語言能力，所以邏輯能力同語言能力理論上應該會有返咁上下正相關。
表面效度：指一個量度方法就噉望落有幾合乎佢理應要量度嘅嘢，通常話「一個量度方法有表面效度」喺正式科研上唔會俾人接受。
... 等等。
故宮博物院

故宮博物院，係喺北京紫禁城嘅博物館。
嗰度初頭係明清兩代皇宮「紫禁城」，中華民國統治北平期間將佢改做國立故宮博物院，國共內戰後期，失利嘅民國政府將入面一啲重要文物帶埋過去臺灣，中華人民共和國接手後改名做故宮博物院。
故臨

故臨（英文：Kollam[kolːɐm]， pronunciation (幫手·有關)，古名：Desinganadu，英文舊名：Quilon ，阿拉伯話：Koolam，葡國話：Coulão）係一座古老嘅海港同埋城市，喺印度馬拉巴海岸上、臨靠隻拉卡代夫海（阿剌伯海嘅一部分）。座城市位於州首府特里凡得瑯以北 66 公里處，喺亞殊他姆地湖同喀羅陀河畔。
由阿剌伯人、腓尼基人、中國人、埃塞俄比亞人、敘利亞人、猶太人、迦勒底人同羅馬人嘅時代開始，故臨就享有好高嘅商業聲譽。喺撈中國貿易嘅推擁下繁榮嘅故臨港，着 14 世紀旅行家伊本·白圖泰提到係佢係佢廿四年嘅旅途當中睇到嘅印度五大港口之一。Desinganadu 個 rajas 戥中國統治者互設大使，同時故臨城有一個繁榮嘅中國人定居點。9 世紀，喺前去廣州嘅途中波斯商人 Suliman al-Tajir 發現到故臨係印度唯一一座港口有啲巨大嘅中國帆船訪問過嘅。1275 年受任於忽必烈幫中國服務嘅威尼斯旅行家馬可波羅以中國官員嘅身份訪問唨西海岸嘅故臨城同埋其他啲城鎮。而今喺基拉拉邦個故臨區設有由聖多默建立嘅七座教堂之中一座同埋被認爲係 Malik Dinar 揾到喺喀拉拉邦建嘅 10 座最古老嘅清真寺其中一座。
故障單點

喺工程學上，一個系統嘅故障單點（粵拼：gu3 zoeng3 daan1 dim2；英文：single point of failure，SPOF）係指一個「一旦軭咗，就成個系統軭嗮」嘅部份。
例如想像家陣有個電腦網絡，成個網絡啲訊號都要經一部路由器先可以由一部電腦傳去第部電腦度，噉部路由器一軭，成個網絡就通唔到訊－個路由器就係個系統嘅故障單點；一個容錯嘅系統最理想係冇故障單點。
景峰花園

景峰花園係香港新界屯門青山公路（新墟段）嘅一個私人機構參建居屋屋苑，近輕鐵景峰站，總共有五棟樓，喺1985年起好，由香港房屋委員會同新世界發展夾埋起。
景山街

景山街（粵拼：ging5 saan1 gaai1；簡化字：景山街；普通話讀音：jǐngshānjīe）係中國北京嘅兩條東西走向同兩條南北走向嘅馬路，喺西城區同東城區。

敘述
馬路分開咗前、後、東、西四條。從天上睇落去似「𠀃」字：
景山前街：全長1.1km，闊24米，雙向4車道。
景山後街：全長490m，闊14米，雙向2車道。
景山東西街：全長560m，闊12米，雙向2車道。

景山街嘅四條道路，起點到終點
景山前街：從文津街同北長街嘅交界開始，一直向東去到北池子大街同五四大街嘅交界。
景山後街：從景山西街開始，一直向東去到景山東街。
景山東、西街：從景山前街開始，一直向北去到景山後街。
景嶺書院

景嶺書院（King Ling College）係香港一間政府津貼男女中學，喺新界將軍澳林盛路一號，由景嶺教育文化基金會喺1994年創辦，創辦人係人人書局老闆兼九龍樂善堂一九九二年度主席余鑑明先生，校監係一九九九及二千年度主席余啓繁。
呢篇景嶺書院係關於香港教育（包括學校）有關嘅楔位文章。你可以透過編輯或修訂增加佢嘅內容。
景峰站

景峰站係香港輕鐵車站，代號330，屬於單程車票第2收費區（北行方向係最後一個屬單程車票第2收費區嘅車站）。響青山公路、景峰徑交界，服務景峰花園同埋週圍嘅居民。
景定

景定係南宋皇帝趙昀嘅第八個年號，相當於公元1260年到1264年，前後總共5年。
景寧

景寧（粵拼：ging2 ning4）係中國浙江麗水一個畲族自治縣，總面積1950平方公里，人口18萬。
景山健司

景山健司（1980年4月2號—）係日本足球員，司職中場，效力過富山勝利。
梁麗芳

梁麗芳（英文：Tiffany Leong，1985年10月24號—2015年12月28號），藝名「綽琦」，係馬來西亞華裔女藝人，做過新傳媒藝員，2015年12月28號因癌症復發而逝世，享年30歲。
梁齊昕

梁齊昕（英文：Leung Chai Yan，1991年9月11號—）係香港第四屆行政長官梁振英個二女，而家長住英國，讀緊倫敦政治經濟學院法律學士學位。

爭議
2014年6月下旬，梁齊昕突然喺佢個facebook上載兩張疑似「𠝹手相」，其中一張懷疑喺沖涼缸影，清楚睇到佢左手腕有兩條血痕。
梁頴宇

梁頴宇，香港親中派政治人。
2023年，佢當選為第14屆全國政協香港委員。
梁高美懿

梁高美懿，SBS，JP（Margaret Leung，1952年—）係香港銀行家，滙豐銀行史上頭一位華人女大班，同時亦係香港賽馬會史上第二位女大董（2014年至2022年），香港特別行政區行政會議成員（2022年7月起）。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。
喺2021年香港立法會選舉，佢提名陳仲尼。

屋企
佢老公係梁承達醫生，有兩個女梁偉妍同梁偉端。
梁麗瑩

梁麗瑩（Davily Leung，1984年1月15號—），曾經用過英文名Devily、Heavenly，係香港無綫電視藝員，祖籍廣東省開平市。

簡歷
佢曾經喺紐西蘭威靈頓同埋澳洲墨爾本留學，2003年返香港並曾經做過模特兒，並曾經喺TVB周刊Cover Girl 選舉中得到季軍。2004年參加香港小姐競選但落選，之後同無綫電視簽約。第一套演出嘅電視劇《開心賓館》即刻做咗第二女主角，但係之後只係做二打六角色，直到2013年《仁心解碼II》中嘅邪教女信徒角色開始重新被觀眾留意，喺隨後《神探高倫布》扮演嘅死人化妝師角色更佔咗唔少戲份。
梁麗翹

梁麗翹（粵拼：loeng4 lai6 kiu4，英文：Nicole Leung，1984年11月14號—）係香港無綫電視女藝員，參選過2011年香港小姐競選，獲得國際親善小姐同旅遊大使獎，依家主力做《東張西望》主持。2017年同圈外男友拉埋天窗。
此外，佢亦曾經畀傳媒影到入馬場為「巴基之星」打氣。
曾淵滄

曾淵滄，MH（英文：Y C Chan，1953年4月2號—）係星加坡唐人，做過香港深水埗區議會委任議員同埋香港城市大學工商管理碩士課程主任兼管理科學系副教授。

政治立場同經歷
佢喺香港親中派人士，支持過同屬親中派嘅梁美芬參選2007年香港區議會選舉。
曾淑勤

曾淑勤（粵拼：zang1 suk6 kan4；1967年8月14號—），係臺灣太魯閣族女歌手同演員。
曾琦

曾琦（1892年9月25號—1951年5月7號），字慕韓，四川隆昌人。係中華民國嘅政治人、青年黨創始人之一。1923年12月，佢同埋李璜、左舜生等人喺巴黎組建咗青年黨。之後佢領導青年黨參與咗制憲國大，而成為中國第三勢力嘅主要阿頭。
曾瀞漪

曾瀞漪（英文：Vie Tsang；1969年4月3號—），係香港女傳媒人，親中派政治人。
2023年，佢當選為第14屆全國政協香港委員。
曾灶財

曾灶財（1921年11月12號—2007年7月17號），叫自己「九龍皇帝」，真名曾財，係香港一個塗鴉藝術家。
曾灶財雖然跛跛哋，但都成日喺街上面寫大字，觀塘區、尖沙咀天星碼頭一帶都搵到佢嘅筆跡，佢寫嘅大字多數講返自己同佢家族嘅舊時嘅嘢、根據佢自己聲稱份族譜，以前皇帝曾經御賜九龍畀佢祖先做食邑；所以佢就係「九龍皇帝」，因為咁佢成日喺街寫大字，「宣示」佢對九龍嘅「主權」，又鬧英國非法佔領咗佢嘅土地。早期佢日因為周街寫大字成日畀人拉上差館，但上到法庭次次都唔認罪，2004年10月有人拎佢嘅作品去拍賣行拍賣，賣到五萬五千蚊。二十世紀九十年代後期，有香港設計師攞曾灶財寫嘅嘢做時裝設計，確立曾灶財作為香港文化嘅代表人物之一。
曾燈發

曾燈發係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
曾琬莎

曾琬莎（英文：Kate Tsang，1981年9月23號—），係香港無綫電視基本藝人合約女藝員，讀過第20期無綫電視藝員訓練班，曾經做過2006年遊戲節目《一擲千金》嘅「千金小姐」，亦都拍過唔少電視劇，比較出名嘅角色係2012年《衝呀！瘦薪兵團》嘅凌倩美。佢因為多次飾演死人角色，畀傳媒封佢做「御用死人」。
山頭主義

山頭主義，係關於大陸政治口號用詞。中央第六巡視組組長王正福向河北省反饋巡視情況時，首次提出抵制“山頭主義”表述。

一黨制內分派
想知多啲：獨裁同壟斷
“山頭主義”，由於執政黨內部已經缺乏平等同民主，對“一把手”監督制約機制存在漏洞；架“天線”、搞“勾兌”等揭露地方官僚用人為親，利字當頭，成為強大一方勢力。所謂佢話：“小貪巨腐”，“能人腐敗”會揭示出當前基層權力尋租機會多、空間大、監督缺位，已經嚴重損害民生。

回應
現代社會科學經濟學課上，認為經濟壟斷會因缺少市場競爭就會造成生產無效率，即係人民作為購買壟斷物品購物者必然係受害一方，只有資本家得益。中國老人政治根正苗紅壟斷造成商官合作，係今日政治學術上同反共主義者一個好對象。
習派政權開始對黨內外進行反貪腐工程，捉好多人，影響三十萬中國公職人員，當中有人自殺，同調查時出現意外或病症身亡。
山鹿郡

山鹿郡係以前日本熊本縣嘅一郡，轄區包括家下嘅山鹿市嘅大部分地區；肥後國時期，1896年4月1號，同山本郡合併做鹿本郡。

史
1889年4月1號：實施町村制，下轄2町16村。
下面段文未譯好，歡迎你幫手。
山鹿町、川邊村、八幡村、平小城村、三嶽村、三玉村、米田村、大道村（後合併為山鹿市）
來民町、中富村、稻田村（後合併為鹿本町，再合併為山鹿市）
岩野村、廣見村、嶽間村（後合併為鹿北町，再合併為山鹿市）
六鄉村、內田村（後合併為菊鹿町，再合併為山鹿市）
千田村、米野岳村（後合併為鹿央町，再合併為山鹿市）
1896年4月0號：與山本郡合併為鹿本郡。

變遷表
下面段文未譯好，歡迎你幫手。
山齊士

山齊士（粵拼：saan1 cai4 si6；西班牙文：Sánchez，西班牙國內嘅西班牙文讀音：[sant͡ʃeθ]，拉丁美洲嘅西班牙文讀音：[sant͡ʃes]）係西班牙文嘅人名。據西班牙文家族調查網站enfemenino調查，單純喺西班牙國內，有656076人用咗「山齊士」做人名。
出名嘅人可以係：
丹尼爾山齊士：前法國足球員。
愛德華山齊士：美籍古巴裔電影製片人。
祖艾爾山齊士：美國大學棒球教練。
露茜婭山齊士：法國女演員。
奧斯卡E山齊士：危地馬拉足球員。
奧斯卡A山齊士：前哥斯達黎加總統同諾貝爾和平獎得主。
列卡度山齊士：有好幾位。
羅沙里奧山齊士：墨西哥爬山員。
惠靈頓山齊士：厄瓜多爾足球員。
柏度·山齊士：西班牙首相。
戴雲遜山齊士：西班牙足球員。
華堅·山齊士：西班牙足球員。
阿歷斯山齊士：智利足球員。
山頂道

山頂道（英文：Peak Road）係香港扯旗山一條馬路，由灣仔峽道同司徒拔道交界開始，去到夏力道同柯士甸山道交界。
佢1920年代起好嗰時係屬於司徒拔道一部分，1960年9月1號分拆成山頂道。
屹立火山

屹立火山（意大利文：Etna，英文：Mount Etna），有譯埃特納火山，係意大利西西里島上面一座活火山。屹立火山係歐洲最高嘅活火山，海拔3326米。佢嘅火山活動一直好頻繁，噴發史可以追溯去公元前1500年，到而家已噴發過200幾次。2002年10月28號曾經大規模噴發。
愛國獎券

愛國獎券係中華民國臺灣省政府喺1950年到1987年間，委托臺灣銀行發行嘅獎券，目的係幫保政府財政，係官辦嘅合法博彩活動，總共發行咗1171期。
愛國歌

愛國歌係表達愛國主義同情緒嘅歌，可以係歌頌民族、領袖、政府或者國家英雄。

各地愛國歌
呢個表唔完整，歡迎加料。
北韓國歌《愛國歌》
歷年星加坡國慶慶典都有一啲主題曲推出，有時歌詞都會表達對星加坡嘅愛國情懷。
愛國者治港

愛國者治港，係指只係畀擁護中國共產黨和中華人民共和國政權嘅人去管治香港。
呢個詞彙係由中共已故第二代領導核心鄧小平率先提出，之後中共中央總書記習近平喺2021年1月27號聽取香港行政長官林鄭月娥述職嗰陣再次強調，講到「要確保『一國兩制』實踐行穩致遠，必須始終堅持『愛國者治港』。」。
同年2月22號，國務院港澳辦主任夏寶龍為「愛國者治港」定落三大標準：
必然真心維護國家主權、安全、發展利益，唔從事危害國家主權安全嘅活動
尊重同維護國家嘅根本制度同特區憲制秩序，唔能損害中國共產黨領導嘅社會主義制度；
全力維護香港嘅繁榮穩定
同年3月11號，習近平當局用落實「愛國者治港」做理由，由全國人民代表大會通過《全國人民代表大會關於完善香港特別行政區選舉制度的決定》，大幅削減香港選舉嘅西方民主程度，確保中共當局眼中嘅「愛國者」（呢度係指親中陣營）可以佔據議會嘅絕大多數議席。香港政府之後為人大嘅決定搞本地立法，同年5月27號由香港立法會通過《完善選舉制度條例草案》。
東京現像所

東京現像所（日文假名とうきょうげんぞうしょ），全名株式会社東京現像所，簡稱東現，日本公司之一，從事電影電視等嘅後期制作。公司昭和三十年成立，即一九五五年，總部設喺東京調布，作品不勝其數，好多名作都經過佢手，唔單止日本，亦接過中國同臺灣嘅作品。
日本話所謂現像，即係沖曬，由拍攝菲林中經化學品顯影同定影。
公司大股東為東寶，佔七成半，其次有三井住友海上火災保險、三井住友信託銀行等。

名
東京現像所英文叫Tokyo Laboratory，全名Tokyo Laboratory Ltd.，商業上亦用togen之名。

出面網站
〈官方網站〉。
東京理科大學

東京理科大學（日文：東京理科大学，あさひかわいかだいがく）係喺日本東京都新宿區嘅國立大學，1949年創校。
東京攻略

《東京攻略》係套2000年上畫嘅港產片，由馬楚成執導，梁朝偉、鄭伊健、陳慧琳、張柏芝主演，用日本東京做背景。之後有套續集叫《韓城攻略》。
東京灣

東京灣係日本關東嘅海灣，響正東京都、神奈川縣同千葉縣隔籬。